Τα πτυσσόμενα κάγκελα ασφαλείας παρουσιάζουν πολυάριθμα πλεονεκτήματα και για αυτό επιλέγονται συχνά. Εκτός από την αποτελεσματική προστασία έναντι των παραβιάσεων, τα κάγκελα ασφαλείας προσφέρουν, τόσο αισθητική, όσο και λειτουργικότητα στα παράθυρα, τις πόρτες ή τις μπαλκονόπορτες, όπου τοποθετούνται. Ας δούμε, λοιπόν τα βασικά πλεονεκτήματα.
1. Προσφέρουν Ασφάλεια: Η κατασκευή τους έχει εξελιχθεί αισθητά και ακολουθούν τις πιο σύγχρονες προδιαγραφές, με αποτέλεσμα να προσφέρουν ένα εντυπωσιακά υψηλό επίπεδο ασφάλειας. Συχνά, τα πτυσσόμενα κάγκελα ασφαλείας εξοπλίζονται με κρυμμένες κλειδαριές και άλλα εξαρτήματα, που καθιστούν την παραβίαση τους σχεδόν αδύνατη. Πολλοί θεωρούν ότι σε σύγκριση με τα σταθερά, τα πτυσσόμενα κάγκελα είναι πιο αδύναμη επιλογή, καθώς δεν εφαρμόζουν μέσα στον τοίχο παρά κλειδώνουν με κλειδαριά. Όμως, οι νέες κλειδαριές ασφαλείας που διαθέτουν, παρέχουν υψηλή αντιδιαρρηκτική προστασία.
2. Προσφέρουν Αισθητική: Η ποικιλία που υπάρχει σε πτυσσόμενα κάγκελα είναι πραγματικά μεγάλη και έχουν ξεφύγει πλέον από τη κλασσική αντιαισθητική μορφή που έχουν όλα τα κάγκελα. Τα σχέδια και η γκάμα που έχουν είναι ικανά να ταιριάξουν με όλα τα στυλ και να προσθέσουν κάτι εντυπωσιακό στην εξωτερική εικόνα του σπιτιού σου.
3. Είναι Λειτουργικά και Χρηστικά: Τα πτυσσόμενα κάγκελα υπερέχουν σε λειτουργικότητα όλων των άλλων ειδών. Σε αντίθεση με τα σταθερά κάγκελα, τα πτυσσόμενα κάγκελα μαζεύονται ή χρησιμοποιούνται μόνο όταν εμείς θέλουμε. Ακόμη, λόγω του σχεδιασμού τους μπορούν εύκολα να τοποθετηθούν σε πόρτες και μπαλκονόπορτες, που τα σταθερά απλά θα ήταν αδύνατο. Επίσης, μπορείς να τα βρεις σε μονόφυλλα ή δίφυλλα, ανάλογα με τις ανάγκες σου.
4. Συμβάλλουν στην Εξοικονόμηση Χώρου: Τα πτυσσόμενα κάγκελα ασφαλείας μπορούν να διπλώνονται όποτε δεν επιθυμείς να τα χρησιμοποιείς, εξοικονομώντας χώρο. Με αυτό τον τρόπο, δεν επηρεάζουν την αισθητική της οικίας σου, ενώ σου δίνουν τη δυνατότητα να επιλέξεις όποια απόχρωση επιθυμείς, ώστε να ταιριάζουν με τα χρώματα της οικίας σου. Θα πρέπει να γνωρίζεις πως τα πτυσσόμενα κάγκελα βάφονται με ειδική ηλεκτροστατική βαφή.